ཁོང་གི་མ་ཡུམ་ནི་ཨིན་རྡི་ཨ་ན་མངའ་སྡེའི་མི་ཁྱིམ་ཕྱུག་པོ་ཞིག་གི་བུ་མོ་ཡིན་ལ།ཁོང་གི་ཡབ་ལགས་དང་འདྲ་བར་འཇར་མན་པའི་རྒྱུད་པ་ཡིན།ཁོང་གི་ཡབ་ལགས་ཏེ་ཁུར་ཐི་ཝ་ནེ་རྒ་ཐི་རྒན་པའདིར་ཕ་བུ་གཉིས་ཀྱི་མིང་གཅིག་ཡིན་པས་དེ་ལྟར་བོས་པའོནི་མཚན་སྙན་ཆེན་པོ་ཡོད་པའི་ཨར་ལས་པ་ཞིག་ཡིན་པ་དང་།མངའ་སྡེ་དེའི་སྐད་གྲགས་ཅན་གྱི་རྩིག་པ་མང་པོ་ནི་ཁོང་གིས་ཇུས་འགོད་བྱས་པ་ཡིན།ཁྱོ་ཤུག་དེ་གཉིས་ཀ་འཇར་མན་གྱི་རྩོམ་རིག་དང་རོལ་མོར་ཤིན་ཏུ་དགའ་ཞིང་།འཛམ་གླིང་འཁྲུག་ཆེན་དང་པོའི་སྔ་རོལ་ཏུ།མི་ཚང་ཕྱུག་པོ་དེས་འཇར་མན་གྱི་སྲོལ་མང་པོ་ཞིག་བཟུང་ཡོད་ནའང་དམག་འཁྲུག་གི་རྐྱེན་པས་ཁོང་ཚང་དང་འཇར་མན་གྱི་འབྲེལ་བ་ཆད་པར་གྱུར།༡༩༢༢ལོར།ཁོང་གཉིས་ཀའི་ཕྲུ་གུ་སྟེ་ཁུར་ཐི་ཝ་ནེ་རྒ་ཐི་གཞོན་པ་མི་ཡུལ་དུ་སྐྱེས་དུས།ཁོང་གཉིས་ཀས་ཁོ་ལ་འཇར་མན་གྱི་སྐད་མ་བསླབ་པར་མ་ཟད་ཁོང་གཉིས་ཤིན་ཏུ་དགའ་སའི་འཇར་མན་རིག་གནས་ཀྱི་བག་ཆགས་ཀྱང་ཁོ་ལ་མ་བཞག